Tartumaal Kastre vallas Järvselja külas said mees, naine ja nende kolm last vingumürgituse.
Ööl vastu reedet kell 03.30 viis kiirabi Järvselja külast Tartu Ülikooli Kliinikumi liiga vara suletud siibri tõttu vingumürgituse saanud mehe, naise ja nende kolm last, kes olid kümne- ja seitsmeaastane ning kuuekuune, teatas Lõuna päästekeskuse pressiesindaja.
Päästeamet tuletab meelde, et kütteseadme siibrit ei tohi liiga vara sulgeda. Vara suletud siibri tõttu tuppa imbuv nähtamatu ja lõhnatu ülimürgine vingugaas on tappev ja seda saab avastada ainult vinguanduri abil. Suitsuandur vingugaasi ei tuvasta.